सुपर जोन घोषणा भएको यो क्षेत्रमा भरपर्दो सिँचाइ सुविधा नभएका कारण बाह्रैमहिना खेती गर्न कठिनाइ भइरहेको बनियानीका कृषक जयबहादुर कार्की, तेजलाल राजवंशी, हरि घिमिरे, नरबहादुर कार्की र मीरा नेपालको भनाइ छ । वर्षाको समयमा खेती गर्न पानीको त्यति कठिनाइ नभए पनि भरपर्दो सिँचाइ व्यवस्था भएमा हजारौं बिगाहा बाँझो रहने जमिनमा धान, मकै, गहुँ र तोरी लगाउन र तरकारीखेती गर्न सजिलो हुने उहाँहरु बताउनुहुन्छ ।
